ਸੰਖੇਪ ਕਰਨ ਲਈ ਦਸਤਾਵੇਜ਼: ਪਨਾਗ ਨੇ ਸਵਾਲ ਕੀਤਾ ਕਿ ਕੀ ਭਾਗਵਤ ਇਹ ਕਹਿਣਾ ਚਾਹੁੰਦੇ ਹਨ ਕਿ ਸਾਡੀ ਫ਼ੌਜ ਦੇਸ ਦੀ ਰੱਖਿਆ ਲਈ ਨਾਕਾਫ਼ੀ ਹੈ?

ਰਾਸ਼ਟਰੀਯ ਸਵੈਮ ਸੇਵਕ ਸੰਘ (ਆਰਐੱਸਐੱਸ) ਦੇ ਮੁਖੀ ਮੋਹਨ ਭਾਗਵਤ ਦੀ ਕੁਝ ਦਿਨਾਂ ਤੋਂ ਕਾਫੀ ਆਲੋਚਨਾ ਹੋ ਰਹੀ ਹੈ। 

ਭਾਗਵਤ ਨੇ ਬਿਆਨ ਦਿੱਤਾ ਸੀ, "ਜੇਕਰ ਦੇਸ ਨੂੰ ਲੋੜ ਪਵੇ ਅਤੇ ਜੇਕਰ ਦੇਸ ਦਾ ਸੰਵਿਧਾਨ, ਕਾਨੂੰਨ ਕਹੇ ਤਾਂ ਜਿਸ ਫੌਜ ਨੂੰ ਤਿਆਰ ਕਰਨ ਵਿੱਚ 6-7 ਮਹੀਨੇ ਲੱਗ ਜਾਣਗੇ, ਸੰਘ ਦੇ ਸਵੈਮ-ਸੇਵਕਾਂ ਨੂੰ ਲਓਗੇ... ਤਾਂ ਤਿੰਨ ਦਿਨ ਵਿੱਚ ਤਿਆਰ।''  

ਆਰਐੱਸਐੱਸ ਮੁਖੀ ਨੇ ਬਿਹਾਰ ਦੇ ਮੁਜ਼ੱਫਰਪੁਰ ਵਿੱਚ ਰੈਲੀ ਦੌਰਾਨ ਭਾਸ਼ਣ ਵਿੱਚ ਉਕਤ ਬਿਆਨ ਦਿੱਤਾ ਸੀ।

ਇਸ ਉੱਤੇ ਹੰਗਾਮਾ ਖੜ੍ਹਾ ਹੋ ਗਿਆ ਸੀ ਅਤੇ ਵਿਰੋਧੀ ਧਿਰ ਨੇ ਇਸ ਨੂੰ ਹਰ ਭਾਰਤੀ ਦਾ ਅਪਮਾਨ ਕਹਿ ਕੇ ਭੰਡਿਆ ਸੀ। 

ਮਾਮਲਾ ਭਖ਼ਦਾ ਦੇਖਕੇ ਆਰਐੱਸਐੱਸ ਨੇ ਸਫ਼ਾਈ ਦਿੱਤੀ ਸੀ ਕਿ ਭਾਗਵਤ ਦੇ ਬਿਆਨ ਨੂੰ ਗਲਤ ਤਰੀਕੇ ਨਾਲ ਪੇਸ਼ ਕੀਤਾ ਗਿਆ ਹੈ।

ਮੋਹਨ ਭਾਗਵਤ ਦੇ ਬਿਆਨ 'ਤੇ ਲੈਫਟੀਨੈਂਟ ਜਨਰਲ (ਸੇਵਾਮੁਕਤ) ਐੱਚਐੱਸ ਪਨਾਗ ਨਾਲ ਬੀਬੀਸੀ ਪੱਤਰਕਾਰ ਅਤੁਲ ਸੰਗਰ ਨੇ ਗੱਲਬਾਤ ਕੀਤੀ। ਐੱਚਐੱਸ ਪਨਾਗ ਨੇ ਗੱਲਬਾਤ ਦੌਰਾਨ ਕੀ ਕਿਹਾ ਇਸ ਦੇ ਕੁਝ ਅੰਸ਼:-

ਲੋਕਤੰਤਰ ਵਿੱਚ ਅਜਿਹੀ ਫ਼ੋਰਸ ਕਿੰਨੀ ਜ਼ਰੂਰੀ?

ਆਰਐੱਸਐੱਸ ਇੱਕ ਬੇਹੱਦ ਅਨੁਸ਼ਾਸਿਤ ਸੰਗਠਨ ਹੈ। ਸੰਗਠਨ ਦੀਆਂ ਸ਼ਾਖਾਵਾਂ ਦਾ ਸੰਚਾਲਨ ਵੀ ਫ਼ੌਜੀ ਤੌਰ-ਤਰੀਕਿਆਂ ਨਾਲ ਕੀਤਾ ਜਾਂਦਾ ਹੈ। 

ਮੈਨੂੰ ਯਕੀਨ ਹੈ ਕਿ ਜੇ ਸਰਕਾਰ ਕਦੇ ਵੀ ਉਨ੍ਹਾਂ ਨੂੰ ਇਜਾਜ਼ਤ ਦਿੰਦੀ ਹੈ ਤਾਂ ਉਹ ਫੌਜ ਤਾਂ ਨਹੀਂ ਪਰ ਛੋਟਾ-ਮੋਟਾ ਮਿਲੀਸ਼ੀਆ (ਵਲੰਟੀਅਰ ਦਸਤੇ) ਆਸਾਨੀ ਨਾਲ ਤਿਆਰ ਕਰ ਸਕਦੇ ਹਨ। 

ਭਾਰਤ ਵਰਗੇ ਲੋਕਤੰਤਰ ਵਿੱਚ ਕੇਵਲ ਸਰਕਾਰ ਕੋਲ ਹੀ ਤਾਕਤ ਅਤੇ ਹਿੰਸਾ ਦੀ ਵਰਤੋਂ ਦਾ ਅਧਿਕਾਰ ਹੁੰਦਾ ਹੈ। 

ਸਰਕਾਰ ਕੋਲ ਇਹ ਹੱਕ ਨਾਗਰਿਕਾਂ ਦੀ ਅੰਦਰੂਨੀ ਅਤੇ ਬਾਹਰੀ ਖਤਰਿਆਂ ਤੋਂ ਰੱਖਿਆ ਦੇ ਲਈ ਹੁੰਦਾ ਹੈ। ਹੋਰ ਕਿਸੇ ਨੂੰ ਕਿਸੇ ਵੀ ਮਕਸਦ ਲਈ ਇਸ ਦੀ ਲੋੜ ਨਹੀਂ ਹੁੰਦੀ।

ਮੋਹਨ ਭਾਗਵਤ ਦੀ ਆਲੋਚਨਾ ਫੌਜ ਦੇ ਅਪਮਾਨ ਨੂੰ ਲੈ ਕੇ ਹੋ ਰਹੀ ਹੈ ਪਰ ਅਸਲ ਵਿੱਚ ਇਹ ਬਿਆਨ ਸਰਕਾਰ ਨੂੰ ਨੀਵਾਂ ਦਿਖਾਉਣ ਵਾਲਾ ਹੈ ਕਿਉਂਕਿ ਸਰਕਾਰ ਕੋਲ ਆਪਣੀ ਬਹੁਤ ਵੱਡੀ ਫੌਜ ਹੈ। 

ਇਹ ਬਿਆਨ ਸਰਕਾਰ ਦੇ ਖਿਲਾਫ਼ ਹੈ। ਮੈਨੂੰ ਮੋਹਨ ਭਾਗਵਤ ਵੱਲੋਂ ਫੌਜ ਦਾ ਸਨਮਾਨ ਕਰਨ ਨੂੰ ਲੈ ਕੇ ਕੋਈ ਸ਼ੱਕ ਨਹੀਂ ਹੈ।

ਪਰ ਇਸ ਬਿਆਨ ਨਾਲ ਕੀ ਉਹ ਇਹ ਕਹਿਣਾ ਚਾਹੁੰਦੇ ਹਨ ਕਿ ਦੇਸ ਅਤੇ ਉਸ ਦੀ ਫੌਜ ਰੱਖਿਆ ਦੇ ਲਈ ਨਾਕਾਫੀ ਹੈ? 

ਕੀ ਦੇਸ ਦੀ ਰੱਖਿਆ ਦੇ ਲਈ ਕੋਈ ਵਾਧੂ ਫੌਜ ਖੜ੍ਹੀ ਕਰਨ ਦੀ ਲੋੜ ਹੈ?

ਲੋਕਤੰਤਰ ਵਿੱਚ ਫ਼ਾਸੀਵਾਦੀ ਸੋਚ ਦੀ ਥਾਂ ਹੈ?

ਭਾਰਤ ਵਿੱਚ ਸਾਰੀਆਂ ਸਿਆਸੀ ਪਾਰਟੀਆਂ ਰੈਲੀਆਂ ਕਰਦੀਆਂ ਹਨ, ਵਿਰੋਧੀ ਪ੍ਰਦਰਸ਼ ਕਰਦੇ ਹਨ ਪਰ ਕਦੇ ਕਿਸੀ ਪਾਰਟੀ ਨੇ ਮਿਲੀਸ਼ੀਆ ਖੜਾ ਕਰਨ ਦੀ ਗੱਲ ਨਹੀਂ ਕੀਤੀ। 

ਆਪਣੀ ਮਿਲੀਸ਼ੀਆ ਬਣਾਉਣਾ ਫਾਸੀਵਾਦੀ ਸੋਚ ਹੈ ਅਤੇ ਫਾਸੀਵਾਦੀ ਤਜ਼ਰਬਾ ਕਹਿੰਦਾ ਹੈ ਕਿ ਹਮੇਸ਼ਾ ਮਿਲੀਸ਼ੀਆ ਜਾਂ ਨੀਮ ਫੌਜੀ ਦਸਤੇ ਬਣਾਉਣ ਦਾ ਸ਼ੁਰੂਆਤੀ ਕਾਰਨ ਦੇਸ ਦੀ ਰੱਖਿਆ ਦੱਸਿਆ ਗਿਆ...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
ਭਾਰਤੀ ਫ਼ੌਜ ਦੇ ਸੇਵਾ ਮੁਕਤ ਲੈਫਟੀਨੈਂਟ ਜਨਰਲ ਐੱਚਐੱਸ ਪਨਾਗ ਨੇ ਆਰਐੱਸਐੱਸ ਮੁਖੀ ਮੋਹਨ ਭਾਗਵਤ ਦੇ ਬਿਆਨ ਨੂੰ ਫੌਜ ਦੀ ਬਜਾਇ ਸਰਕਾਰ ਦੀ ਬੇਇੱਜ਼ਤੀ ਕਰਨ ਵਾਲਾ ਕਰਾਰ ਦਿੱਤਾ ਹੈ।